**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2012 ԹՎԱԿԱՆԻ ԴԵԿՏԵՄԲԵՐԻ 14-Ի N 1144-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Միջոցառման իրականացման անհրաժեշտությունը և նպատակը.**

Հայաստանի Հանրապետության կրթության և գիտության նախարարի 2012 թվականի դեկտեմբերի 14-ի N 1144-Ն հրամանում փոփոխություններ և լրացումներ կատարելու անհրաժեշտությունը պայմանավորված է հրամանում առկա կարգավորումներն ավելի հստակեցնելու համար:

**2. Կարգավորման ընթացիկ իրավիճակը և առկա խնդիրները.**

Գործող կարգավորումներում նախատեսված չէ փորձաքննության ներկայացվող աշխատանքի ընդհանրական պահանջների վերաբերյալ դրույթ, որը նախատեսվել է սույն փոփոխություններով:

Նախագծով սահմանվել է, որ ուսումնական նյութի փորձաքննությունը վճարովի է, 1 մամուլի համար՝ 15000 ՀՀ դրամ:

Գործող կարգից հանվել են  «Նախարարության հանրակրթության վարչությունը քննարկում է փորձագիտական եզրակացությունը և ներկայացնում կարծիք» դրույթը և «հանրակրթության վարչության դրական կարծիք» ձևակերպումը, քանի որ վիճահարույց են և Հայաստանի Հանրապետության կրթության, գիտության, մշակույթի և սպորտի նախարարության կողմից երաշխավորված՝ փորձաքննություն իրականացնող կազմակերպության դրական եզրակացությունը հիմք է ուսումնական նյութը գործածության երաշխավորելու համար:

**3. Միջոցառման իրականացումից ակնկալվող արդյունքը.**

Սույն փոփոխությամբ խնդրահարույց հարցերը պարզեցվել են, որոնց շնորհիվ հանրակրթական, այդ թվում՝ նախադպրոցական, ուսումնական հաստատություններում օգտագործվող ձեռնարկների փորձաքննության և գործածության երաշխավորման գործընթացները կիրականացվեն ավելի հստակեցված ընթացակարգով:

**Իրավական ակտի մշակման գործընթացում ներգրավված մարմիններ՝**

Կրթության, գիտության, մշակույթի և սպորտի նախարարություն

**«Հայաստանի Հանրապետության կրթության և գիտության նախարարի 2012 թվականի դեկտեմբերի 14-ի N 1144-Ն հրամանում փոփոխություններ և լրացումներ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը պետական բյուջեի ծախսերի նվազեցում կամ ավելացում չի նախատեսում:**